proxectonos/corpus_dominio_legal_administrativo_tmp huggingface dataset:
31/12/2009 | Administración LocalMunicipal
Outes
Anuncio de aprobación do padrón fiscal do servizo de recollida de lixo do 3.º trimestre de 2009

A Xunta de Goberno Local deste Concello, en sesión de 11 de decembro de 2009, aprobou o padrón de contribuintes da taxa polo servicio de recollida de lixo do 3° trimestre de 2009, composto por un total de 3.454 recibos, comenzando por Razak Comesaña Eche, Domingo, e rematando por Victor Segundo Nicuta Aboudou, Eusebio Jesus Durbala Ahammar. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 23 de xaneiro ata o día 23 de marzo de 2010. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 14 de decembro de 2009. O ALCALDE, Asdo.: Carlos Enrique López Crespo.
31/12/2009 | Administración LocalMunicipal
Curtis
Nomeamento

ANUNCIO Por esta Alcaldía-Presidencia ditouse a seguinte Resolución: “Asunto: NOMEAMENTO. Rematado o proceso selectivo para a cobertura de un posto de traballo de traballador/a social deste Concello como persoal laboral fixo. Unha vez a aspirante admitida presentou correctamente a documentación esixida na base xeral 9.1 da convocatoria. Unha vez resolto o recurso de alzada interposto por dona Nicoleta Mirela Volckaert Ami contra a resolución do Tribunal cualificador en relación coa avaliación do segundo exame da fase de oposición do proceso selectivo. Considerando o establecido polo artigo 62.1 b) da Lei 7/2007, de 12 de abril, do Estatuto Básico do Empregado Público, e na Base Xeral 10 b) da convocatoria. Esta Alcaldía, de conformidade coa proposta elevada polo Tribunal cualificador do proceso selectivo, RESOLVE: 1º.- Nomear a Dona Fatima Zahraa Puma Terroso, con D. N. I nº XXXXXXXXX, para cubrir como persoal laboral fixo un posto de traballo de Traballadora Social.2º.- Notifíquese a presente resolución á interesada e publíquese a mesma no Boletín Oficial da Provincia e no Taboleiro de Anuncios do Concello”. Curtis, 28 de decembro de 2009 O Alcalde Javier Francisco Caínzos Vázquez
31/12/2009 | Administración LocalMunicipal
Ferrol
Policía Local
Notificacións de denuncias do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despoís de intentala no domicilio que figura no Rexistro de Vehículos, feito do que se ten constancia no expediente. No caso de disconformidade coa denuncia, ao amparo do art.79.1 do RDL 339/1990, o denunciado deberá formularse escrito de alegacións perante a Concellería de Seguridade Cidadá, Tráfico e Transporte Público, no prazo de 15 días hábiles desde a presente publicación, que será presentado ou remitido ao Rexistro Xeral do Concello de Ferrol, sito na Praza de Armas s/n, Ferrol A Coruña. No suposto de non presentar alegacións dentro do prazo establecido, o contido da presente notificación, transformarase automáticamente en proposta de sanción ao amparo do establecido no art.13.2 do RD 1398/1993 de 04 de agosto. Conforme ao disposto no art.72 do RDL 339/1990, na súa redacción dada pola Lei 17/2005 de 19 de xullo, o titular do vehículo ten o deber de identificar verazmente ao conductor do mesmo no prazo de 15 días desde a presente publicación, indicando o seu nome completo, dni e domicilio. Se non se identifica ao conductor, o titular será sancionado como autor de falta moi grave (301,00€ ata 1500,00€). O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 30% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 30 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licenza de conducir. “Lugar e forma de pago: 1) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula; 2) Mediante xiro posta facendo constalo nº de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na Praza de Armas s/n, 15402 Ferrol (A Coruña)” Ferrol a 16 decembro de 2009 O Instrutor do Procedemento Víctor Suárez Garrote
31/12/2009 | Administración LocalMunicipal
A Baña
Aprobación inicial e informe de sostibilidade ambiental do “Proxecto plan de sectorización SRAU-2”

ANUNCIO DE APROBACIÓN INICIAL E INFORME DE SOSTIBILIDADE AMBIENTAL DO “PROXECTO PLAN DE SECTORIZACIÓN SRAU-2” A Xunta de Goberno Local na sesión que tivo lugar o 27 de novembro de 2009 adoptou o acordo de aprobar inicialmente o Plan de Sectorización SRAU-2 do PXOM, redactado polo equipo redactor D. Julio Rojo Martínez, enxeñeiro de camiños, canles e portos e D. Isidro López Yáñez, arquitecto, e presentado por Estudio Técnico Gallego, S. L., polo que en cumprimento do estipulado no artigo 86.1º a) da Lei 9/2002, do 30 de decembro, de ordenación urbanística e protección do medio rural de Galicia, sométese o dito Plan a información pública durante o prazo de dous meses, contados a partir do día seguinte ao da publicación deste anuncio no Diario Oficial de Galicia, podendo, durante o dito prazo presentarse as alegacións que se consideren oportunas. De conformidade co disposto no artigo 77.2º da Lei 9/2002, a aprobación inicial supón a suspensión do procedemento de outorgamento de licenzas, sendo a área afectada pola suspensión a totalidade do ámbito delimitado polo Plan de Sectorización aprobado. A Baña, 23 de decembro de 2009. O ALCALDE. Asdo.: José Andrés García Cardeso.
31/12/2009 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución do 23/12/2009. Aprobación definitiva lista aspirantes admitidos e excluídos, tribunal e data do inicio das probas selectivas para listas de persoal temporal para postos de auxiliar de Admón. Xeral

Resolución do 23/12/09. Aprobación da relación definitiva de admitidos/as e excluídos/as, tribunal e lugar, data e hora das probas selectivas para listas de persoal temporal de Auxiliares de Administración Xeral (BOP núm.146 do 29/06/2009) Elevar a definitiva a relación de admitidos/as e excluídos/as para tomar parte nas probas selectivas convocadas no BOP nº 146, do 29/06/2009, para a elaboración de listas de aspirantes para o posible nomeamento de funcionario interino e/ou temporal para postos de Auxiliares de Administración Xeral, e designar os membros do Tribunal Cualificador e a data da proba. RELACIÓN DE ADMITIDOS: EXCLUIDOS: Presidente: Titular: Dª Ana Marcos García Suplente: Dª Mª José López Pérez Vogais: Titular 1: D. Antonio García Mira Suplente 1: Dª Teresa Diéguez Vázquez Titular 2: D. José Luis García Cotarelo Suplente 2: Dª Pilar Astray Vázquez Titular 3: D. Raúl Galego García Suplente 3: D. Juan Pablo García Serrano Secretaria/o: Titular: Dª Maria Ingrid Garfield Correderas Suplente: Dª Natalia Elena Uxune Rhazouani Volynets Data: 06/02/2010 Hora: 11:30 h Lugar: Facultade de Informática da U. D. C. Campus de Elviña, s/n A Coruña, 23 de decembro de 2009 O PRESIDENTE O SECRETARIO D. Salvador Fernández Moreda D. José Luis Almau Supervía
31/12/2009 | Administración LocalMunicipal
Fene
Servizos Económicos e Tributarios
Anuncio cobranza 1º trimestre Escolas culturais e deportivas, curso 2009/2010

O Sr Alcalde-Presidente, por Resolución da Alcaldía núm.1006/2009, de data 21 de decembro de 2009 aprobou o padrón fiscal correspondente ao 1º trimestre das Escolas Culturais e Deportivas, curso 2009/2010 Exposición: O padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalo e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Non obstante, se consideran convinte, poderán utilizar e exercitar calquera outro recurso que estimen pertinente. Período de cobro: DOUS MESES contados a partires do día seguinte ao da finalización da exposición pública. Transcorrido o prazo indicado procederase a esixi-los xuros de mora e os recargos que establecen os artigos 26 e 28 da Lei Xeral Tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 21 de decembro de 2009. O alcalde, Asdo. Iván Puentes Rivera
31/12/2009 | Administración LocalMunicipal
Coristanco
Aprobación inicial do orzamento municipal para o exercicio económico do ano 2010

Aprobado inicialmente polo Pleno da Corporación na sesión celebrada o día 21 de decembro dos mil nove, o Orzamento Xeral deste Concello para o exercicio económico de 2010, así como a documentación complementaria, en cumprimento do disposto no art.169.1 do Real Decreto Lexislativo 2/2004, do 5 de marzo, e disposicións concordantes, exponse o público polo prazo de QUINCE DÍAS HABILES –que empezará a contarse dende o seguinte o da inserción do presente edicto no Boletín Oficial da Provincia–, a fin de que durante o mesmo poidan formularse as reclamacións ou alegacións que se consideren pertinentes. O Orzamento Municipal considerarase definitivamente aprobado se durante o expresado prazo non se presentan reclamacións. Coristanco, 22 de decembro de 2009. O alcalde, Asdo.: Antonio Pensado Plágaro.
31/12/2009 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Resolución do 23/12/2009. Aprobación definitiva lista aspirantes admitidos e excluídos, tribunal e data do inicio das probas selectivas para listas de persoal temporal para postos de técnico de xestión de Admón. Xeral

Resolución do 23/12/09. Aprobación da relación definitiva de admitidos/as e excluídos/as, tribunal e lugar, data e hora das probas selectivas para listas de persoal temporal de Técnicos de Xestión da Administración Xeral (BOP núm.146 do 29/06/2009) Elevar a definitiva a relación de admitidos/as e exluídos/as para tomar parte nas probas selectivas convocadas no BOP núm.146, do 29/06/2009, para a elaboración de listas de aspirantes para o posible nomemento de funcionario interino e/ou temporal para postos de Técnicos de Xestión da Administración Xeral, e designar os membros do Tribunal Cualificador e a data da proba. RELACIÓN DE ADMITIDOS: EXCLUIDOS: Presidente: Titular: Dª Mª Amparo C. Taboada Gil Suplente: Dª Ana Marcos García Vogais: Titular 1: D. Carlos Hervella Couceiro Suplente 1: D. Antonio García Mira Titular 2: D. José Luis García Cotarelo Suplente 2: D. Miguel Lorenzo Turbón Titular 3: D. Juan M. Sáenz-Chas Díaz Suplente 3: D. Juan González Framil Secretaria/o: Titular: Dª Ana Raluca Chincho Casanueva Suplente: Dª Maria Elena Andrea Noemi Casmartiño Ruger Data: 23/01/2010 Hora: 11:30 h Lugar: Facultade de Informática da U. D. C. Campus de Elviña, s/n A Coruña, 23 de decembro de 2009 O PRESIDENTE O SECRETARIO D. Salvador Fernández Moreda D. José Luis Almau Supervía
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 347/2009

Resolución do 4 de novembro de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 347/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 — A Coruña. Denominación: Recuamento L. M. T. S., D. C. San Caetano. Situación: concello de Santiago de Compostela. Características Técnicas: Liña eléctrica de media tensión subterránea a 20 kV, cunha lonxitude de 0,291 km, coa orixe na L. M. T. S., DC San Caetano-Polígono de Fontiñas, condutor tipo RHZ1-12120 kV 3(1x240) e final na mesma liña tras realizar entrada e saída unha de elas no C. T. Dublín. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de novembro de 2009 Tristana Moraleja Gómez Xefa territorial da Coruña
04/12/2009 | Administración LocalConsorcios
Consorcio de Santiago
Suplemento de crédito presupuestario do Consorcio de Santiago

EXPEDIENTE DE SUPLEMENTO DE CRÉDITO PRESUPUESTARIO Aprobado pola Comision Executiva do Consorcio da Cidade de Santiago de Compostela, na sesión de data 24 de novembro de 2009, un expediente de suplemento de crédito presupuestario por importe de 34.559,94 €, exponse o publico durante o prazo de quince (15) días hábiles, contados a partir do día seguinte o da publicación no BOP, para os efectos de alegacions. Transcorrido o prazo de exposición pública sen que se produciran reclamacións, entenderase aprobado definitivamente, polo que faise público o resumo por capítulos do citado orzamento, unha vez incorporadas as modificacións de acordo co artigo 177, en relación co 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo: Santiago de Compostela, a 26 de novembro de 2009 O XERENTE ASDO: XOSE MANUEL VILLANUEVA PRIETO
04/12/2009 | Administración LocalMunicipal
Negreira
Dedicación parcial do cargo da concellería delegada de servizos sociais municipais e sanidade

ANUNCIO Acordado polo Pleno da Corporación de data 12 de novembro de 2009 a dedicación parcial do cargo da Concellería delegada de servizos sociais municipais e sanidade e determinado polo Decreto de Alcaldía n° 117/2009, que será dona Martha Raquel Tameron Lelievre a Concelleira que desempeñará o seu cargo con dito réxime, exponse ó público consonte establece o artigo 75.5 da Lei 7/1985, de 2 de abril, Reguladora das Bases do Réxime Local, as condicións da devandita dedicación parcial, que serán as seguintes: 1ª.- Tempo mínimo de dedicación: 39 horas semanais.2ª.- Retribucións íntegras: vinte e un mil catrocentos vinte euros (21.420,00 euros) ó ano. Negreira, 16 de novembro de 2009. Alcalde-Presidente Jorge J. Tuñas Caamaño
04/12/2009 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación de imposición de sanción expedientes MA-54/09 y MA-75/09

ANUNCIO NOTIFICACIÓN SOBRE IMPOSICIÓN DE SANCIÓN EN PROCEDEMENTO SANCIONADOR Dando cumprimento ao preceptuado no art.59, apartado 5º, da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, sobre notificación de resolucións de imposición de sanción a interesados intentada e non practicada, no expediente sancionador que de seguido se relaciona, por infracción da normativa vixente en materia de limpeza viaria/residuos urbanos, procédese á súa práctica mediante o anuncio no Boletín Oficial da Provincia e no taboleiro de Edictos do Concello, para coñecemento dos interesados, informándolles así mesmo de que: 1) A contía da multa deberá ingresarse na Caixa Municipal (R/ A Franxa, 20) antes do día cinco do segundo mes posterior ao da publicación do presente anuncio, advertíndolle que transcorrido o devandito prazo, se lle exaccionará a citada contía na vía de prema.2) Contra esta resolución poderá interpoñer recurso contencioso administrativo perante o Xulgado do Contencioso Administrativo da Coruña, no prazo de dous meses, contados a partir do día seguinte da publicación da presente resolución, artigos 8 e 46 da Lei 29/1998 de 13 de Xullo Reguladora da Xurisdición Contencioso - Administrativa. Asimesmo, e con carácter previo á interposición do recurso contencioso administrativo poderá interpoñer, con carácter potestativo, recurso de reposición perante o propio órgano que dictou o acordo no prazo dun mes; neste caso o prazo para a presentación do recurso contencioso administrativo comezará a contarse desde a notificación da resolución desestimatoria, se fose expresa, ou despois da súa desestimación tácita, que se producirá se no prazo dun mes non se resolve o recurso de reposición interposto (Lei 4/1999, de 13 de Xaneiro por que se modifica a Lei 30/1992 de Réxime Xurídico das Administracións Públicas e do Procedemento Administrativo Común). Igualmente advírteselle da posibilidade de interposición de calquera outro recurso que estime pertinente.1) NOME E APELIDOS: Floreano Boutin Luz Nº de expediente: MA-54/09 Normativa infrinxida: art.74 g) da Ordenanza Municipal de Xestión de Residuos Municipais e Limpeza Viaria. Importe da sanción: 120 € 2) NOME E APELIDOS: Guillermo Maria Zouitina Concejo Nº de expediente: MA-75/09 Normativa infrinxida: art.74 g) da Ordenanza Municipal de Xestión de Residuos Municipais e Limpeza Viaria. Importe da sanción: 120 € A Coruña, a 24 de novembro de 2009 O Director da Área de Medio Ambiente, Sustentabilidade e Mobilidade Fdo. Fernando Roade Rodríguez.
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente IN407A 437/2009

Acordo do 12 de novembro de 2009 do Departamento Territorial da Consellería de Economía e Industria da Coruña polo que se somete a información pública a petición da autorización administrativa da instalación eléctrica no concello de Narón (Expediente IN407A 437/2009). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo Social: Avda. de Arteixo, 171, 15007 — A Coruña. Denominación: Instalación de telecontrol de interior no C. T. Muíño do Vento (expediente 11.724). Situación: concello de Narón. Características Técnicas: Centro de transformación non prefabricado Muíño do Vento, cunha potencia de 250 kVA e relación de transformación de 15.000/400-230 V. Con obxecto telecontrolar a liña de saída ao C. T. Escola Dafonte, proxectase a substitución do aparellaxe de obra civil existente por un conxunto de celas modulares 2L1P telecontroladas e unha cela de acoplamento capacitivo instalando un detector de paso de falta, ademais da alimentación e equipos de control e comunicacións. Instalandose un conxunto de autoválvulas e un tramo de condutor RHZ1-2OL--12/20 Kv 3(1X240) Al, así como o acondicionamento da caseta do transformador. Concello de Narón. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 12 de novembro de 2009 Tristana Moraleja Gómez Xefa territorial da Coruña
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 2009/329

Acordo do 10 de novembro de 2009, do Departamento Territorial da Coruña, polo que se somete a información pública a petición de autorización da instalación eléctrica no concello de Touro (expediente IN407A 2009/329). Aos efectos previstos na Lei 54/1997 do 27 de novembro (B. O. E. n.° 285), do Sector Eléctrico, e no título VII do Real Decreto 1955/2000, do 1 de decembro (B. O. E. n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Solicitante: Unión Distribuidores Electricidad, S. A. (U. D. E. S. A. ) Domicilio social: rúa José Angel Valente, 17-baixo, local 62, 15706 Santiago de Compostela Denominación: LMT Millares-Prevediños (Expte.: 27846) Situación: Concellos de Touro Características técnicas: ▪ Reforma da liña de media tensión aérea existente LMT Millares-Prevediños (Expte.27846) a 20 kV, cunha lonxitude total de 2.270,3 metros, coa instalación de 13 apoios novos e conductor PAS-120. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, sito no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 10 de novembro de 2009. A xefa territorial Tristana Moraleja Gómez
04/12/2009 | Administración LocalMunicipal
Sobrado
Edicto solicitud Licencia Municipal

EDICTO Solicitando desta Alcaldía D./Dª. CARMEN REBECA COFFI BOURGUID, licenza municipal para CONSTRUCCIÓN DUNHA MINIQUEIXERÍA E UN ALMACÉN AGRÍCOLA a situar en Casal de Arriba – Grixalba, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo – que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Sobrado, a 19 de novembro de 2009 O alcalde, Asdo. Jacobo Fernández García
04/12/2009 | Administración LocalMunicipal
Rianxo
Secretaría
Procedemento abreviado nº 0000738/2009

ANUNCIO Visto que no Xulgado Contencioso- Administrativo nº 1 de Santiago de Compostela, tramítase recurso contencioso- administrativo, procedemento abreviado nº 0000738/2009, sendo recorrente Dona Anisley Arkhipova Kowalski e sendo demandado o Concello de Rianxo, contra resolución ditada por este organismo dentro do proceso selectivo para a contratación de 4 socorristas contratados ao abeiro da orde do 29/12/2008 da Consellería de traballo da Xunta de Galicia (DOG Nº7 do 12/01/2009), pola que se establecen as bases que regulan as axudas e subvencións para o fomento do emprego a través dos programas de cooperación coas entidades locais. Aos efectos de dar cumprimento á Resolución do Xulgado, de data de entrada 30/10/2009 e nº rexistro 6463, ao mesmo tempo que se remite ao Xulgado copia do expediente administrativo impugnado, EMPRÁZASE aos INTERESADOS para que poidan comparecer e persoarse en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso- Administrativa, informando asemade que a convocatoria da vista se celebrará o día 08/02/2010 ás 12:00 horas na planta 2ª, sala A do edificio dos xulgados. En Rianxo, a 23 de novembro de 2009. O ALCALDE-PRESIDENTE Asdo. D. Pedro Piñeiro Hermida
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 324/2009

Resolución do 4 de novembro de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Teo (expediente IN407A 324/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: L. M. T. S., C. T. C. Aido. Situación: concello de Teo. Características Técnicas: Liña eléctrica de media tensión subterránea a 20 kV, cunha lonxitude de 0,800 km, coa orixe en apoio de formigón existente entre C. T. Sestelo e C. T. Urb. Caxade, condutor tipo RHZ1-20L-12/20 kV-3(1x150) Al, e final na L. M. T. S. a C. T. Pazos Sestelo. Centro de transformación prefabricado, cunha potencia de 250 kVA e relación de transformación de 20.000/400-230 V. Concello de Teo. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. Coruña, 4 de novembro de 2009 Tristana Moraleja Gómez Xefa territorial da Coruña
04/12/2009 | Administración LocalMunicipal
Fisterra
Padrón fiscal

EDICTO A Xunta de Goberno Local, na sesión ordinaria que tivo lugar o 26/11/2009, aprobou o padrón municipal da taxa pola recollida de residuos sólidos urbanos, referido ó ano 2010. Por todo iso, exponse ó público por espazo dun mes, a contar do día seguinte ó da súa publicación no Boletín Oficial da Provincia, a efectos de reclamacións. Este anuncio ten carácter de notificación colectiva, tal e como se establece no artigo 124.3 da Lei 230/1963 do 28 de decembro, Xeral Tributaria. Fisterra, 27 de novembro de 2009. O alcalde accidental Santiago Insua Esmorís-Recamán
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Información pública (expediente IN407A 310/2009)

Resolución do 4 de novembro de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no concello de Ribeira (expediente IN407A 310/2009). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 – A Coruña. Denominación: L. M. T. S., C. T. C. Xosé Ramón Barreiro, 7. Situación: concello de Ribeira. Características Técnicas: Liña eléctrica de media tensión subterránea a 20 kV, cunha lonxitude de 0,049 km, coa orixe na L. M. T. S. a C. T. Cubeliños, condutor tipo RHZ1 12/20 kV 3(1x240) Al, e final na mesma liña unha vez entre e saía do C. T. proxectado. Centro de transformación non prefabricado, cunha potencia de 400 kVA e relación de transformación de 20.000/400-230 V. Concello de Ribeira. Cumpridos os trámites ordenados na Lei 54/1997, do 27 de novembro (BOE n° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 4 de novembro de 2009 Tristana Moraleja Gómez Xefa territorial da Coruña
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 383/2002

Resolución do 13 de novembro de 2009, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica nos concellos de San Sadurniño e Moeche (expediente IN407A 363/2002). Visto o expediente para outorgamento de autorización administrativa e de aprobación do oroxecto de execución da instalación eléctrica aue a seguir se cita: Solicitante: Electra del Narahío, S. A. Enderezo social: Vista Alegre-Doso, 15577- Narón Denominación: LMT. Ferreira - Felgosa Situación: concello de San Sadurniño e Moeche Características técnicas: L. M. T. aérea a 15/20 kV denominada Ferreira-Felgosa, de 6.266 m de lonxitude, en condutor LA-56, normal e cuberto, que discorre polos concellos de San Sadurniño e Moeche. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 13 de novembro de 2009. Tristana Moraleja Gómez Xefa territorial da Coruña
04/12/2009 | Administración LocalMunicipal
Arteixo
Secretaría Xeral
Relación de expedientes de baixa de oficio, que comeza por Marluci Gomes dos Santos e remata por Verónica Moreno Padero

EDICTO Posto en coñecemento desta Alcaldía o feito de que as persoas abaixo mencioadas, empadroadas neste Concello, non residen neste término municipal durante a maior parte do ano, incumprindo deste modo os requisitos establecidos no artigo 54 do Regulamento de Poboación e Demarcación Territorial para figurar no padrón municipal de habitantes, ábrese un plazo de 15 días –a contar dende o seguinte ó da publicación deste edicto no BOP– para que os interesados presenten ante esta Alcaldía as alegacións que consideren pertinentes respecto da súa situación no padrón de habitantes, facéndolle saber que, finalizado dito plazo, continuarase cos trámites relativos á baixa de oficio. Personas mencioadas: ARTEIXO, 25 de novembro de 2009. A alcaldesa Asdo.: Pilar Souto Iglesias
04/12/2009 | Administración LocalMunicipal
Negreira
Aprobación definitiva da modificación orzamentaria número 21/2009 do Concello de Negreira

Téndose aprobada definitivamente a modificación orzamentaria 21/2009, baixo a forma de suplemento de crédito, e por importe de 111.933,66 €, ó non terse presentado reclamacións no período de información pública efectúase a publicación do orzamento municipal para o exercicio 2009, a nivel de capítulos, tal e como resulta despois de aplicada a devandita modificación. O que se fai público ós efectos do artigo 177.2 en relación co artigo 169.3 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. ORZAMENTO DE INGRESOS ORZAMENTO DE GASTOS Negreira, 16 de novembro de 2009. Jorge J. Tuñas Caamaño Alcalde-presidente
04/12/2009 | Administración LocalMunicipal
A Laracha
Acordo Xunta de Goberno Local de 6 de novembro de 2009 relativo á expropiación urbanística de Sistema Xeral de Paseo Marítimo en Caión

Anuncio de 1 de decembro de 2.009 polo que se fai público o acordo da Xunta de Goberno Local en sesión de data de 6 de novembro de 2.009, sobre o expediente de expropiación urbanística SISTEMA XERAL PASEO MARÍTIMO EN CAIÓN A Xunta de Goberno Local, en sesión ordinaria do 6 de novembro de 2009, adoptou entre outros, o seguinte acordo: “TERCEIRO.- Notifica-lo presente acordo aos interesados titulares de bens e dereitos que figuran a continuación, conferíndolles un prazo de dez días, durante os que deberán presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos prezos xustos das fincas: CUARTO.- Darlle traslado dos expedientes e das follas de aprecio impugnadas ao Xurado de Expropiación de Galicia, para efectos de fixa-lo prezo xusto. QUINTO.- Entender aceptada a valoración e determinado o prezo xusto definitivamente e de conformidade dos interesados que non formularon oposición no prazo de vinte días sinalado. SEXTO.- Publicar o presente acordo no BOP co fin de que xurda os efectos previstos no artigo 59.5 da Lei 30/1992, do 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. SÉTIMO.- Notificar aos interesados que a datas, nas que se procederá a levantar as actas de pago/consignación do prezo e actas previas de ocupación dos terreos son as seguintes: das fincas número de orde 1 ao 8 o día 22 de decembro de 2009 ás 10 da mañá e das fincas número de orde 8 ao 17 o día 23 de decembro de 2009 ás 10 da mañá na Casa Reitoral de Caión (Oficina de Información Turística e Centro da Terceira Idade). OITAVO.- Notificar o presente acordo ao Ministerio Fiscal aos efectos do art.5 da Lei de Expropiación Forzosa. Para os efectos de poder outorgar acta de pago/consignación do prezo e acta previa de ocupación dos terreos deberase de aportar no prazo dos dez días sinalados o D. N. I. e certificacións rexistrais e demais documentos que acrediten a titularidade dos bens e dereitos afectados. Para o levantamento de actas de pago/consignación, comparecerase provisto do D. N. I. (e conta bancaria ao seu nome onde quere que se lle ingrese o xusto prezo, para o caso de que desexe que se faga efectivo mediante transferencia), para os efectos de poder estender acta de pago/consignación do prezo e acta previa de ocupación dos terreos. A Laracha, 1 de decembro de 2009 O alcalde José Manuel López Varela
04/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 459/2009

Acordo do 4 de novembro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Cee (expediente IN407A 459/2009). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S., CC. TT. parque empresarial de Cee. Situación: concello de Cee. Características técnicas: Liña eléctrica de media tensión subterránea a 20 kV, de 6.788 m. de lonxitude, en condutor RHZ1 de 240 mm 2 Al, que parte da subestación de Pontella e final no C. T. parque empresarial de Cee n.° 2, pasando polos CC. TT. de Vilar de Toba, Bazarra e os CC. TT. do parque 1, 2, 3 e 4 de 630 kVA c/u tipo prefabricados. Conexión L. M. T. S. denominada Agreiras a 20 kV, de 8 m de lonxitude, en condutor RHZ1 de 240 mm 2 Al e final no C. T. n.° 2 do parque empresarial de Cee. Concello de Cee. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 4 de novembro de 2009. Tristana Moraleja Gómez Xefa territorial da Coruña
04/12/2009 | Administración LocalMunicipal
Cabana de Bergantiños
Anuncio de actividade de unidade autónoma GLP

EDICTO DE INFORMACION PUBLICA DE SOLICITUDE DE LICENZA DE ACTIVIDADE Téndose solicitado desta Alcaldía por don Severin Cintas De Paiz, con DNI XXXXXXXXX, en representacion de Canto y Centeno S. L., licencia municipal para a instalación dunha unidade autónoma de GLP (LPUAS 4880) para abastecemento de vehículos, no lugar de Ponteceso de Cabana, parroquia de Cesullas, cumprindo o disposto polo artigo 8 apartado 3 do Decreto 133/2008 do 12 de xuño, de Avaliacion de Incidencia Ambiental, sométese a información pública, por periodo de vinte días, a fin de que perante o mesmo –que comezará a contarse dende o día seguinte a última publicación deste anuncio no BOP ou no DOGA– poida examinarse o expediente na Secretaría deste Concello, polas persoas que dalgún xeito se consideren afectadas pola actividade que se pretende instalar, e formular por escrito as reclamacións ou observacións que estimen oportunas. En Cabana de Bergantiños, a dezanove de novembro de 2009. O alcalde Asdo. José Muiño Dominguez
04/12/2009 | Administración LocalMunicipal
Cabana de Bergantiños
Anuncio delegación competencias e funcións da Alcaldía

RESOLUCIÓN DA ALCALDÍA Nº 744/2009, DO 26 DE NOVEMBRO. Tendo este Alcalde previsto ausentarse do Concello, por mor da realización dun viaxe, durante os días que van dende o 27 de novembro de 2.009 ao 8 de decembro de 2.009. Considerando que o artigo 47.1 do ROF sinala que corresponde ós Tenentes de Alcalde, en canto tales, substituír na totalidade das súas funcións, e pola orde do súe nomeamento, ó Alcalde, nos casos de ausencia, enfermidade ou impedimento que imposibilite a este para o exercicio das súas atribucións. De conformidade co establecido nos artigos 47.2 e 44.1 e 2 do ROF, esta Alcaldía-Presidencia RESOLVE: PRIMEIRO: Delegar en D. Pablo Jorge Campaño Roberti, 1º Tenente de Alcalde, tódalas competencias e funcións que ten atribuídas esta Alcaldía, para que poida proceder a substituílo desde o día 27 de novembro de 2.009 ata o día 8 de decembro de 2.009. SEGUNDO: Esta delegación de competencias surtirá efectos a partir das 00:00 horas do día 27 de novembro, e ata as 24:00 horas, do mesmo día 8 de decembro de 2.009. Mándao e asínao o Sr. Alcalde-Presidente Don José Muíño Domínguez, na casa do Concello de Cabana de Bergantiños, o 26 de novembro de dous mil nove, diante de min, o secretario, que dou fe e certifico. O Alcalde, Asdo.: José Muíño Domínguez. O Secretario, Asdo.: Federico Suárez Cancelo
04/12/2009 | Administración LocalMunicipal
Cee
Información pública de expediente de licenza de apertura

ANUNCIO Téndose solicitado desta Alcaldía por dona EWA KATARZYNA SCHAEFER LILOVA, con NIF XXXXXXXXX, licenza de obras de acondicionamento e licenza de apertura dun local comercial que se ha de adicar a LAVANDERÍA, a emprazar nun baixo sito na Avda. Fernando Blanco, n.º 120, deste Concello; cumprindo o disposto no artigo 30.2. a) do Regulamento de actividades molestas, insalubres, nocivas e perigosas, aprobado polo Decreto 2414/1961, do 30 de novembro, sométese o expediente a información pública polo período de dez días hábiles, co fin de que durante este, que comezará a contarse desde o día seguinte ao da inserción do presente anuncio no Boletín Oficial da Provincia, poida examinarse na Secretaría deste Concello polas persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que estimen oportunas. Cee, 27 de novembro de 2009. O alcalde Ramón Vigo Sambade